# Informe de compliment dels requeriments de la llei orgànica 2/2012 a la liquidació del pressupost de l’exercici 2024

**Controls de la Llei Orgànica 2/2012**

D’acord amb l’article 3 de la llei orgànica 2/2012 de 27 de abril, d’Estabilitat Pressupostària i Sostenibilitat Financera (LOEPSF en endavant), *“l’elaboració, aprovació i execució dels pressupostos i altres actuacions que afectin les despeses o ingressos dels diferents subjectes compresos en l’àmbit d’aplicació d’aquesta Llei s’ha de fer en un marc d’estabilitat pressupostària, coherent amb la normativa europea”.*

L’article 6 de la LOEPSF exigeix que *“el pressupost i la liquidació, han de contenir informació suficient i adequada que permeti verificar la seva situació financera, el compliment dels objectius d’estabilitat pressupostària i de sostenibilitat financera i l’observança dels requeriments acordats en la normativa europea en aquesta matèria”.* Per tant, aquesta informació no és solament per l’acte d’aprovació, sinó que forma part del mateix expedient de liquidació.

Els controls a validar, atenent al que determina l’article 21 són l’objectiu d’estabilitat pressupostària, l’objectiu de deute públic i la regla de despesa *.*

El Consell de Ministres de 6 d’octubre de 2020 va acordar sol·licitar al Congrés dels Diputats l’apreciació de la situació d’emergència extraordinària previst a l’article 135.4 de la Constitució, que comporta la suspensió de les regles fiscals per als exercicis de 2020 i 2021.

El Consell de Ministres de 27 de juliol de 2021 va acordar sol·licitar al Congrés dels Diputats l’apreciació de la situació d’emergència extraordinària previst a l’article 135.4 de la Constitució, que comporta la prorroga de la suspensió de les regles fiscals per a l’ exercici 2022.

El Consell de Ministres de 26 de juliol de 2022 va acordar sol·licitar al Congrés dels Diputats l’apreciació de la situació d’emergència extraordinària previst a l’article 135.4 de la Constitució, que comporta la prorroga de la suspensió de les regles fiscals per a l’ exercici 2022.

D’acord amb aquest article 135.4, els límits de dèficit estructural i de volum de deute públic només podran superar-se en cas de catàstrofes naturals, recessió econòmica o situacions d’emergència extraordinària que escapin al control de l’estat i perjudiquin considerablement la situació financera o la sostenibilitat econòmica o social de l’Estat, apreciades per la majoria absoluta dels membres del Congrés dels Diputats.

El Congrés dels Diputats, en el ple de 20 d’octubre de 2020, en el Ple de 13 de setembre de 2021 i en el Ple de 22 de setembre de 2022 va apreciar aquesta situació i en conseqüència es va suspendre l’aplicació de les regles fiscals pels exercicis 2021,2022 i 2023 i els plans econòmics i financers aprovats per les corporacions locals van deixar d’estar en vigor.

Tanmateix per aquest exercici 2024 s’ ha reactivat l’ aplicació de les regles fiscals i s’ ha deixat sense efecte la suspensió del període 2021-2023.

Així doncs en aquest informe s’analitza el resultat de l’aplicació de les regles fiscals valorar-ne el seu compliment.

## Objectiu d’estabilitat

En els ens locals (article 11 de la LOEPSF), es compleix l´objectiu d´estabilitat pressupostària, si el conjunt dels pressupostos i estats financers de les entitats que integren l´Administració Local, presenta equilibri o superàvit, en termes de capacitat de finançament, d´acord amb el sistema europeu de comptes ( SEC)

D’acord amb les xifres de la liquidació del pressupost, la capacitat o necessitat de finançament calculada amb els criteris del SEC95, és:

|  |  |
| --- | --- |
| **Quadre 1. Càlcul de l'estabilitat** |   |
| Ingressos no financers | 15.256.252,85 |
| Despeses no financeres | 16.010.363,95 |
| **Dèficit no financer** | **-754.111,10** |
| **Ajustos d'ingressos** |   |
| Recaptació  | -59.104,89 |
| PTE | 57.721,78 |
| Interessos | 0,00 |
| Altres | 4.206,13 |
| **Ajustos de despeses** |   |
| Compte 413 | -58.313,15 |
| Adquis. Pagam. Aplaçat | 0,00 |
| Interessos  | 0,00 |
| Lísings | 0,00 |
| Execució d'avals | 0,00 |
| Aportacions de capital | 0,00 |
| Ingressos ajustats | 15.259.075,87 |
| Despeses ajustades | 15.952.050,80 |
| **Necessitat de finançament** | **-692.974,93** |

L’ entitat presenta una situació de necessitat de finançament en la liquidació de l’ exercici 2024.

## Regla de la despesa

L’ aixecament de la suspensió de les regles fiscals previstes a la Llei orgànica 2/2012, de 27 d’abril, d’estabilitat pressupostària i sostenibilitat financera (objectiu d’estabilitat pressupostària i regla de la despesa) per als exercicis de 2021-2023 impliquen el càlcul de la regla de la despesa per aquest exercici 2024.

La Base de la regla de la despesa queda definida al punt 2 de l’article 12 “*S’entén per despesa computable als efectes que preveu l’apartat anterior, la despesa no financera, definida en termes del Sistema Europeu de Comptes Nacionals i Regionals, exclosos els interessos del deute, la despesa no discrecional en prestacions per desocupació, la part de la despesa finançada amb fons finalistes procedents de la Unió Europea o d’altres administracions públiques i les transferències a les comunitats autònomes i a les corporacions locals vinculades als sistemes de finançament.”*

*Els càlculs derivats de la liquidació del 2024 mostren el següent resultat:*

|  |  |  |
| --- | --- | --- |
| **Concepte** | **Liquidació exercici 2023** | **Liquidació exercici 2024** |
| **Suma cap.1 a 7 de despeses sense interessos** | **12.546.180,36** | **16.010.363,95** |
| **AJUSTOS (Càlcul despeses no financeres segons el SEC)** | **-539.810,41** | **-72.112,15** |
| -Venda de terrenys i altres inversions reals. | -530.000,00 | -13.799,00 |
| +/-Inversions realitzades per compte d'un ens local. |   | 0,00 |
| +/-Execució d'avals. |   | 0,00 |
| +Aportacions de capital. |   | 0,00 |
| +/-Assumpció i cancel·lació de deutes. |   | 0,00 |
| +/-Despeses realitzades a l'exercici pendents d'aplicar a pressupost. | -9.810,41 | -58.313,15 |
| +/-Pagaments a socis privats realitzats en el marc de les Associacions público privades. |   | 0,00 |
| +/-Adquisicions amb pagament ajornat. |   | 0,00 |
| +/-Arrendament financer. |   | 0,00 |
| +Préstecs |   | 0,00 |
| -Inversions realitzades per la Corporació local per compte d'altres Administracions Públiques |   | 0,00 |
| Altres |   | 0,00 |
|  |
| **Despeses no financeres en termes SEC excepte interessos del deute** | **12.006.369,95** | **15.938.251,80** |  |
| -Pagaments per transferències (i altres operacions internes) a altres ens que integren la Corporació Local |   | 0,00 |  |
| **- Despesa finançada amb fons finalistes procedents de la Unió Europea o d'altres Administracions públiques** | **2.383.599,63** | **2.929.899,90** |  |
| Unió Europea |   | 0,00 |  |
| Estat | 4.811,29 | 4.736,83 |  |
| Comunitat Autònoma | 1.252.495,64 | 1.707.203,81 |  |
| Diputacions | 1.076.267,00 | 1.184.400,15 |  |
| Altres Administracions Públiques | 50.025,70 | 33.559,11 |  |
| - Transferències per fons dels sistemes de finançament |   | 0,00 |  |
|  **- Despesa finançada amb superàvit de la liquidació** |   | **0,00** |  |
| **Total despesa computable a l'exercici (1)** | **9.622.770,32** | **13.008.351,90** |  |
| **Taxa de referència de creix. del PIB (2)** | **0,026** |  |  |
| **Despesa computable incrementada per la taxa de referència**  | **9.872.962,35** |  |  |
| + canvis normatius que suposen increments permanents de la recaptació (3) | 0,00 |   |  |
| - canvis normatius que suposen decrements permanents de la recaptació (3) | 0,00 |  |  |
| **a) LÍMIT DE LA REGLA DE LA DESPESA (EX. n-1) (4)** | **9.872.962,35** |   |  |
| **b) TOTAL DESPESA COMPUTABLE (Exercici n) (5)** |  | **13.008.351,90** |  |
| **Marge d'incompliment** |  | **-3.135.389,55** |  |
| % Variació de la despesa computable (5-1/1) |   | 35,18 % |  |

*L’ Ajuntament no compleix amb la regla de la despesa per l’ exercici 2024.*

## Objectiu de deute

La LOEPSF, determina els límits d’endeutament de les administracions locals.

Així en el seu article 13 indica que:

*“1. El volum de deute públic, definida d’acord amb el Protocol sobre procediment de dèficit excessiu, del conjunt d’administracions Públiques no podrà superar el 60% del producte interior brut nacional expressat en termes nominals, o el que s’estableixi per la normativa europea. Aquest límit es distribuirà d’acord amb els següents percentatges, expressats en termes nominals del producte interior brut nacional: 72,60% per l’administració central 22,5% per al conjunt de comunitats autònomes i 3,4% per al conjunt de corporacions locals...*

*2. L’administració pública que superi el límit de deute públic no podrà realitzar operacions d’endeutament net.*”

Donat que el límit de l’article 13 ha quedat sols definit a nivell de sector local, cal entendre que, a nivell d’entitat, és sols orientatiu i no pot comportar les obligacions previstes a l’article 21 de la llei orgànica 2/2012.

La posició a 31/12/2024 és :

|  |  |  |  |
| --- | --- | --- | --- |
|   |   | **Nivell de deute viu** | **Import** |
| 1 | (+) | **Ingressos liquidats consolidats: ( Cap. 1 a 5)** | **12.907.109,86** |
| 2 | (-) | CCEE, QQUU, Altres.. | **0,00** |
| 3 |   | **Total ingressos corrents consolidats ajustats: (1-2)** | **12.907.109,86** |
| 4 |   | **Deute viu a 31 de desembre a llarg termini** | **1.689.161,92** |
| 5 |   | **Deute viu a 31 de desembre a curt termini** | **0,00** |
| 6 |   | **Ràtio de deute viu consolidat: (5+6/4)** | **13,09 %** |

***Fonaments de dret***

Es fonamenta en la normativa reguladora del principi d'estabilitat pressupostària al sector públic local, de càlcul de la regla de despesa i de les obligacions de subministrament d'informació.

Llei 7/1985, de 2 d'abril, reguladora de les bases rel règim local (LRBRL).

Llei Orgànica 2/2012, de 27 d'abril, d'estabilitat pressupostària i sostenibilitat financera (LOEPSF).

Llei Orgànica 9/2013, de 20 de desembre, de control del deute comercial en el sector públic.

Llei 25/2013, de 27 de desembre, d'impuls de la factura electrònica i creació del registre comptable de factures en el sector públic.

Ordre Ministerial HAP/2015/2012, d'1 d'octubre, per la qual es desenvolupen les obligacions de subministrament d'informació previstes en la LOEPSF (OM).

Reial Decret Legislatiu 2/2004, de 5 de març, (TRLRHL) que aprova el Text Refós de la Llei reguladora de les hisendes locals, en relació amb el Principi d'Estabilitat Pressupostària (articles 54.7 i 146.1).

Manual de càlcul del dèficit en comptabilitat nacional adaptat a les corporacions locals, publicat per la Intervenció General de l'Administració de l'Estat, Ministeri d'Economia i Hisenda.

Manual del SEC 2010 sobre el Dèficit Públic i el Deute Públic, publicat per Eurostat.

## Conclusió sobre els controls

Al no complir la liquidació del pressupost l’ exercici 2024 amb l’ objectiu d’estabilitat pressupostària ni la regla de la despesa, cal que el Ple de l’ens local aprovi **un pla** **economicofinancer per a l’exercici en curs** (l’exercici en què s’aprova la liquidació) i el següent, en els termes previstos a l’article 21 de la Llei orgànica 2/2012, de 27 d’abril, i a l’article 10 i a l’apartat 5 de l’annex 2 de l’Ordre ECF/138/2007.

D’acord amb l’article 23 de la Llei orgànica 2/2012, de 27 d’abril, el pla economicofinancer s’ha de presentar davant el Ple en el **termini màxim** d’un mes des que es constati l’incompliment (aprovació de la liquidació consolidada). El pla ha de ser aprovat pel Ple en el termini màxim de dos mesos des de la presentació i la posada en marxa no pot excedir els tres mesos des de la constatació de l’incompliment.

Sallent, 13 de febrer de de 2024

El secretari-interventor acctal.,